Toimus Pärnumaa-Läti piiril Tali valla Sandre küla  läheduses 30.03.46, kui julgeolek teostas jälitusoperatsioone L. Leesmendi metsavendade salga hävitamiseks. Veelikse küla lähedasest punkrist õnnestus metsavendadel Läti poolele Liukpurvsi rappa taanduda. Seal puhkeski uus äge lahing. OBB infoteates kirjutatakse:   (28)    "30/III.46 ülalmainitud 138. polgu kapten Ballandini operatiivgrupp teostas edasiseid operatsioone Tali ja Laiksaare valla piirkonnas seal tegutsevate bandiitgruppide  likvideerimiseks. Tali valla ja Läti NSV piiril kohtuti bandiitgrupiga Heino Leesmendi ja Juhan Ruuli juhtimisel. K.a. 30. märtsil kell 16 alanud lahingus, mis kestis kaks tundi, tapeti 9 bandiiti, nende hulgas ka salga pealik Leo Leesment, kuna tema asetäitjal Juhan Ruulil õnnestus põgeneda. Tapetute seas olid: Heino Leesment, Meinhard Endrikson, Karl Pärn, Karl Moppel, Johannes Jaanimets, Hermann Vene, Johannes Leesment, Reinhold Kartau, lätlane, kelle nimi teadmata.  Tegelikult õnnestus 18-liikmelisest Leo  Leesmendi salgast paljudel põgeneda (0)   Üks raskelt haavatud metsavend (Aleksander Ruus) lõpetas oma elu enesetapuga, teised tabati hiljem.